KAsset แจกตั๋วหนังฟรีอีก 5,000 ที่นั่งเอาใจลูกค้า LTF/RMF-K-Cyber Invest
บลจ. กสิกรไทย จัดกิจกรรมต่อเนื่องเอาใจลูกค้ากองทุน LTF/RMF และผู้ใช้บริการ K-Cyber Invest เตรียมแจกตั๋วหนังฟรี 5,000 ที่นั่ง ชวนลูกค้าลุ้นรับสิทธิ์ พร้อมผจญภัยไปกับภาพยนตร์เรื่อง "Fantastic 4"
20 ก.ค. 2558

นางสาวยุพาวดี ตู้จินดา รองกรรมการผู้จัดการ บริษัทหลักทรัพย์จัดการกองทุน กสิกรไทย จำกัด (บลจ.กสิกรไทย) เปิดเผยว่า บลจ.กสิกรไทย เตรียมจัดกิจกรรม “ดูหนังฟรีกับ KA Fun Fun(d) 2015” ต่อเนื่อง สำหรับลูกค้ากองทุน LTF/RMF และลูกค้าที่ใช้บริการ K-Cyber Invest เพื่อเป็นการตอบแทนความไว้วางใจในการลงทุนกับกองทุนรวมกสิกรไทย รวมถึงการลงทุนผ่านช่องทางอินเทอร์เน็ตของบริษัท
โดยจะมอบบัตรชมภาพยนตร์เรื่อง “Fantastic 4” ภาพยนตร์แอ็คชั่นซุปเปอร์ฮีโร่ฟอร์มยักษ์ของปี ซึ่งลูกค้าจะได้ลุ้นรับสิทธิ์ชมภาพยนตร์เฉพาะในโรงภาพยนตร์เครือ SF Cinema จำนวน 2,500 ท่าน (1 ท่านได้รับบัตรฟรี 2 ที่นั่ง) สำหรับลูกค้ากองทุน LTF/RMF และลูกค้าที่ใช้บริการ K-Cyber Invest ที่สนใจสามารถลงทะเบียนผ่านทาง www.kasikornasset.com เพื่อลุ้นรับสิทธิพิเศษดังกล่าวได้ ตั้งแต่วันที่ 22-24 กรกฎาคม 2558 นี้ และจะประกาศรายชื่อผู้ได้สิทธิ์ชมภาพยนตร์ในวันที่ 3 สิงหาคม 2558 ผ่านทางเว็บไซต์ของบลจ.กสิกรไทย
สำหรับผู้ที่สนใจสามารถสมัครใช้บริการ K-Cyber Invest ได้ทาง www.kasikornasset.com โดยไม่เสียค่าใช้จ่ายใดๆ และสำหรับผู้ลงทุนที่สนใจลงทุนในกองทุน LTF-RMF ของ บลจ.กสิกรไทย สามารถขอรับหนังสือชี้ชวนและสอบถามข้อมูลเพิ่มเติมได้ที่ธนาคารกสิกรไทยทุกสาขา หรือสอบถามข้อมูลได้ที่ KAsset Contact Center 0 2673 3888 หรือที่ www.kasikornasset.com